**NTNU S-sak** **10/15**

**Norges teknisk-naturvitenskapelige**

**universitet**

30.04.2015

Saksansvarlig: Ida Munkeby

Saksbehandler: Anne Lise Stenvik Larsen, Petter Wiig

**NOTAT**

Til: Styret

Fra: Rektor

**Om:** **Tilsetting av dekan ved Det medisinske fakultet: Kunngjøringstekst og oppnevning av innstillingsutvalg**

**Tilråding:**

1. Stilling som dekan ved Det medisinske fakultet (DMF) kunngjøres i tråd med vedlagt tekst og med med de føringer styret har gitt
2. Styret oppnevner følgende innstillingsutvalg

* Fra styret: xx (navn)
* Rektor Gunnar Bovim
* 1 representant for arbeidstakerorganisasjonene
* 1 representant for studentene ved DMF
* 1 instituttleder fra DMF
* Leder av fakultetsstyret ved DMF, Nils Kvernmo

1. Styreleder gis i oppgave å sluttføre arbeidet med kunngjøringsteksten og oppnevning av innstillingsutvalget

**1. Bakgrunn**

Stilling som dekan ved Det medisinske fakultet er ledig og ønskes kunngjort.

På bakgrunn av den kommende fusjonen mellom Høgskolen i Gjøvik, Høgskolen i Ålesund, Høgskolen i Sør-Trøndelag og Norges teknisk-naturvitenskapelige universitet vil stillingen bli kunngjort midlertidig for 01.08.2015 - 31.12.2016. I løpet av denne perioden antas at fusjonsarbeidet vil ha kommet så langt at det kan tas stilling til videre tilsetting.

**2. Kunngjøringstekst**

Universitets- og høyskoleloven har ingen bestemmelser om *hvem* som kunngjør stillinger som dekan. I følge Jan Fridthjof Bernts kommentarutgave til loven vil det dermed være styret som treffer beslutning om hvem som kunngjør.

Vedlagt følger utkast til kunngjøringstekst. Utkastet bygger i stor grad på den teksten styret vedtok i S-sak 56/12.

1. **Innstillingsutvalg**

Styret er tilsettingsorgan. Ifølge loven skal det oppnevnes innstillingsutvalg for stillingen, og det er «styret selv» som oppnevner utvalget.

Det foreslås at det overlates til arbeidstakerorganisasjonene og Studentutvalget å foreslå representanter for hhv. arbeidstakerorganisasjonene og studentene.

Videre foreslås det at leder av fakultetsstyret ved DMF, administrerende direktør Nils Kvernmo ved St. Olavs Hospital, oppnevnes.

1. **Oppfølging av saken**

Det vil stå igjen noe oppfølgingsarbeid etter behandlingen i styret: Formelle elementer og substansielle føringer fra styret må innarbeides i kunngjøringsteksten, og det må oppnevnes medlemmer til innstillingsutvalget. Rektor foreslår at det overlates til styreleder å fullføre disse oppgavene.

**Vedlegg:**

[Utkast til kunngjøringstekst for stilling som dekan ved DMF](S-10.15%20vedl%20Dekan%20Utlysningstekst.pdf)